Številka: 1002-253/2020/7

**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**FISKALNI SVET**

**SODNI SVET**

**ZAGOVORNIK NAČELA ENAKOSTI**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO ODVETNIŠTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Datum: 21.4.2020

**Zadeva:** Izplačilo plače in nadomestila plače v primeru odsotnosti javnih uslužbencev zaradi koronavirusa SARS-CoV-2 – DOPOLNITEV POJASNILA ŠT. 1002-253/2020/1 Z DNE 27.3.2020.2020

Spoštovani,

s strani proračunskih uporabnikov prejemamo vprašanja, kako pravilno obračunati plačo oziroma nadomestila plače v primeru odsotnosti z dela zaradi koronavirusa SARS-CoV-2 ter kako pravilno poročati v informacijski sistem za posredovanje in analizo podatkov o plačah, drugih izplačilih in številu zaposlenih v javnem sektorju (ISPAP).

Dne 10.4.2020 je bil v Uradnem listu RS, št. 49/20 objavljen Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (v nadaljevanju: ZIUZEOP), ki je začel veljati naslednji dan po objavi, torej 11.4.2020.

**ZIUZEOP v 70. členu drugače ureja nadomestila plače v času epidemije**, **in sicer v primeru odrejene karantene, višje sile in čakanja na delo zaradi epidemije**, **v tej zvezi vas napotujemo na pojasnilo številka**: **0100-222/2020/1 z dne 15.4.2020 - Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP) – pojasnila –** <https://www.gov.si/assets/ministrstva/MJU/Placni-sistem/Aktualno/ZIUZEOP-15042020.docx>

**Navedene vsebine 70. člena ZIUZEOP so pojasnjene v točki 5. (a, b in c) pojasnila.**

Na Ministrstvu za javno upravo smo pred uveljavitvijo ZIUZEOP pripravili pojasnilo z naslovom: Izplačilo plače in nadomestila plače v primeru odsotnosti javnih uslužbencev zaradi koronavirusa SARS-CoV-2, številka: 1002-253/2020/1 z dne 27.3.2020, **ki ga dopolnjujemo s spremembami, ki so bile uveljavljene z ZIUZEOP in z nekaterimi drugimi primeri izplačila plač in nadomestil plače v času epidemije, v zvezi s katerimi smo prejeli vprašanja (točke h, i, j, k in l).**

Hkrati vas tudi seznanjamo, da je **Ministrstvo za delo, družino, socialne zadeve in enake možnosti** dne 16.4.2020 objavilo ažuriran in dopolnjen dokument s ključnimi informacijami in odgovori na pogosta vprašanja glede uveljavljanja pravic in obveznosti iz delovnega razmerja v času posebnih okoliščin zaradi zmanjšanja širjenja koronavirusa SARS-CoV-2. Dokument je dopolnjen tudi z ukrepi na podlagi Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo: <https://www.gov.si/novice/2020-04-16-pravice-in-obveznosti-iz-delovnega-razmerja-v-posebnih-okoliscinah-posodobljena-informacija-16-4-2020/>.

Zaradi enotnega ravnanja proračunskih uporabnikov v nadaljevanju podajamo pojasnila, v katerih primerih je javni uslužbenec upravičen do plače oziroma do nadomestil plače v primeru odsotnosti z dela ter katere šifre po Uredbi o enotni metodologiji in obrazcih za obračun in izplačilo plač v javnem sektorju (Uradni list RS, št. [14/09](http://www.uradni-list.si/1/objava.jsp?sop=2009-01-0487), [23/09](http://www.uradni-list.si/1/objava.jsp?sop=2009-01-0979), [48/09](http://www.uradni-list.si/1/objava.jsp?sop=2009-01-2423), [113/09](http://www.uradni-list.si/1/objava.jsp?sop=2009-01-5149), [25/10](http://www.uradni-list.si/1/objava.jsp?sop=2010-01-1096), [67/10](http://www.uradni-list.si/1/objava.jsp?sop=2010-01-3703), [105/10](http://www.uradni-list.si/1/objava.jsp?sop=2010-01-5472), [45/12](http://www.uradni-list.si/1/objava.jsp?sop=2012-01-1922), [24/13](http://www.uradni-list.si/1/objava.jsp?sop=2013-01-0868), [51/13](http://www.uradni-list.si/1/objava.jsp?sop=2013-01-1975), [12/14](http://www.uradni-list.si/1/objava.jsp?sop=2014-01-0354), [24/14](http://www.uradni-list.si/1/objava.jsp?sop=2014-01-0957), [52/14](http://www.uradni-list.si/1/objava.jsp?sop=2014-01-2339), [59/14](http://www.uradni-list.si/1/objava.jsp?sop=2014-01-2608), [24/15](http://www.uradni-list.si/1/objava.jsp?sop=2015-01-1063), [3/16](http://www.uradni-list.si/1/objava.jsp?sop=2016-01-0139), [70/16](http://www.uradni-list.si/1/objava.jsp?sop=2016-01-2985), [14/17](http://www.uradni-list.si/1/objava.jsp?sop=2017-01-0674), [68/17](http://www.uradni-list.si/1/objava.jsp?sop=2017-01-3257), [6/19](http://www.uradni-list.si/1/objava.jsp?sop=2019-01-0175), [51/19](http://www.uradni-list.si/1/objava.jsp?sop=2019-01-2401), [59/19](http://www.uradni-list.si/1/objava.jsp?sop=2019-01-2670) in [78/19](http://www.uradni-list.si/1/objava.jsp?sop=2019-01-3498); v nadaljevanju: Uredba) se uporabijo v posameznem primeru.

1. **Delo na domu**

V primeru, ko javni uslužbenec **dela na domu**, mu mora delodajalec **izplačati plačo**.

Javnemu uslužbencu, ki dela na domu, pripada tudi regres za prehrano. Ne pripada pa mu povračilo stroškov prevoza na delo in z dela, saj mu le-ti v primeru dela na domu ne nastanejo.

1. **Izolacija**

V primeru **izolacije**, ki jo javnemu uslužbencu, ki zboli, odredi zdravnik, ima javni uslužbenec pravico do začasne zadržanosti od dela in nadomestila plače med začasno zadržanostjo od dela v breme Zavoda za zdravstveno zavarovanje Slovenije (ZZZS), in sicer za prvih 90 dni v višini 90% od osnove (prvi odstavek 29. člena in četrti odstavek 31. člena Zakona o zdravstvenem varstvu in zdravstvenem zavarovanju (Uradni list RS, št. [72/06](http://www.uradni-list.si/1/objava.jsp?sop=2006-01-3075) – uradno prečiščeno besedilo, [114/06](http://www.uradni-list.si/1/objava.jsp?sop=2006-01-4833) – ZUTPG, [91/07](http://www.uradni-list.si/1/objava.jsp?sop=2007-01-4489), [76/08](http://www.uradni-list.si/1/objava.jsp?sop=2008-01-3348), [62/10](http://www.uradni-list.si/1/objava.jsp?sop=2010-01-3387) – ZUPJS, [87/11](http://www.uradni-list.si/1/objava.jsp?sop=2011-01-3723), [40/12](http://www.uradni-list.si/1/objava.jsp?sop=2012-01-1700) – ZUJF, [21/13](http://www.uradni-list.si/1/objava.jsp?sop=2013-01-0785) – ZUTD-A, [91/13](http://www.uradni-list.si/1/objava.jsp?sop=2013-01-3306), [99/13](http://www.uradni-list.si/1/objava.jsp?sop=2013-01-3548) – ZUPJS-C, [99/13](http://www.uradni-list.si/1/objava.jsp?sop=2013-01-3549) – ZSVarPre-C, [111/13](http://www.uradni-list.si/1/objava.jsp?sop=2013-01-4125) – ZMEPIZ-1, [95/14](http://www.uradni-list.si/1/objava.jsp?sop=2014-01-3951) – ZUJF-C, [47/15](http://www.uradni-list.si/1/objava.jsp?sop=2015-01-1930) – ZZSDT, [61/17](http://www.uradni-list.si/1/objava.jsp?sop=2017-01-2917) – ZUPŠ, [64/17](http://www.uradni-list.si/1/objava.jsp?sop=2017-01-3026) – ZZDej-K in [36/19](http://www.uradni-list.si/1/objava.jsp?sop=2019-01-1624): v nadaljevanju: ZZVZZ)). **V tem primeru se pri izplačilu nadomestila plače uporabi šifra H012.**

V primerih izolacije nad 90 dni, ko znaša nadomestilo plače med začasno zadržanostjo od dela v breme ZZZS 100% osnove (prvi odstavek 29. člena in tretji odstavek 31. člena ZZVZZ), pa **se uporabi šifra** **H013.**

1. **Drugi primeri bolezni, ko ne gre za izolacijo**

V ostalih primerih bolezni, ko ne gre za izolacijo, imajo javni uslužbenci pravico do nadomestila plače med začasno zadržanostjo od dela zaradi zdravstvenih razlogov v breme delodajalca ali Zavoda za zdravstveno zavarovanje Slovenije po splošnih pravilih.

1. **Začasna nezmožnost zagotavljanja dela iz poslovnega razloga - NOVO**

**Nova ureditev skladno s 70. členom ZIUZEOP –** glej a.) točko 5. točke pojasnila št. 0100-222/2020/1 z dne 15.4.2020.

1. **Odsotnost staršev, ki zaradi varstva otrok ostanejo doma - NOVO**

**Nova ureditev skladno s 70. členom ZIUZEOP –** glej c.) točko 5. točke pojasnila št. 0100-222/2020/1 z dne 15.4.2020.

1. **Odsotnost z dela zaradi nemožnosti prihoda na delo zaradi ustavitve javnega prevoza ali zaprtja mej s sosednjimi državami - NOVO**

**Nova ureditev skladno s 70. členom ZIUZEOP –** glej c.) točko 5. točke pojasnila št. 0100-222/2020/1 z dne 15.4.2020.

1. **Odsotnost z dela z nadomestilom plače (izredni dopust)**

V primerih, ko predpisi oziroma kolektivne pogodbe dejavnosti in poklicev, omogočajo javnemu uslužbencu odsotnost z dela s pravico do nadomestila plače zaradi naravnih nesreč (npr. 50. člen Kolektivne pogodbe za dejavnost vzgoje in izobraževanja v RS, 40. člen Kolektivne pogodbe za kulturne dejavnosti v RS, 38. člen Kolektivne pogodbe za dejavnost zdravstva in socialnega varstva Slovenije) **se pri izplačilu nadomestila plače uporabi šifra B030 (izredni dopust).**

1. **Okužba na delovnem mestu - poškodba pri delu - NOVO**

Skladno s pojasnili Zavoda za zdravstveno zavarovanje Slovenije (ZZZS) je v primeru, ko zavarovanec zboli za COVID-19 zaradi okužbe z novim koronavirusom COVID-19 na delovnem mestu, upravičen do nadomestila v višini 100% od osnove, saj se okužba na delovnem mestu obravnava kot poškodba pri delu (npr. okužba zdravstvenega delavca, ki je opravljal svoje delo na oddelku, kjer se zdravijo pacienti s COVID-19, ali policista, ki je opravljal svoje delo na mejni kontroli in se je tam okužil).

Podrobnejša pojasnila v tej zvezi so objavljena na spletni strani ZZZS na naslednji povezavi:

<https://www.zzzs.si/zzzs/internet/zzzs.nsf/o/55F91A45343677D6C125852D00303245>

1. **Obračun praznika v času čakanja na delo, odrejene karantene oziroma odsotnosti zaradi višje sile - NOVO**

ZIUZEOP ne ureja vprašanja, kako upoštevati praznike pri obračunu nadomestila plače, menimo pa, da je treba tudi za praznik javnemu uslužbencu obračunati nadomestilo plače, ki mu pripada tudi sicer, se pravi, če prejema nadomestilo zaradi čakanja na delo, odrejene karantene oziroma odsotnosti zaradi višje sile, potem mu to nadomestilo (v višini 80% osnove) pripada tudi na praznik. Ne vidimo utemeljenega razloga, da bi na dan praznika javni uslužbenec prejel drugačno višino nadomestila.

Enako pravilo glede obračuna nadomestila za praznik velja tudi v primeru, ko je javni uslužbenec odsoten zaradi bolezni, kar izhaja iz 29. člena ZZVZZ, ki določa, da zavarovancu pripada nadomestilo za delovne dneve oziroma delovne ure, ko je zadržan od dela, kot tudi za praznične in druge dela proste dni, določene z zakonom. Tudi v tem primeru javni uslužbenec prejme nadomestilo plače zaradi bolezni in ne nadomestilo plače za praznik.

1. **Odsotnost zdrave osebe, ki ji ni odrejena karantena in ne more opravljati dela na domu (preventivna izolacija) - NOVO**

Če delodajalec javnemu uslužbencu, ki je sicer zdrav in mu ni odrejena karantena z odločbo ministra za zdravje ter ne more opravljati svojega dela na domu, odredi odsotnost z dela, je javni uslužbenec upravičen do nadomestila v breme delodajalca v polni višini plače.

**V teh primerih se uporabi šifra G080.**

1. **Obračun nadomestila plače pri prejemnikih minimalne plače upoštevaje ZIUZEOP - NOVO**

Za javni sektor se **glede osnove in višine nadomestila plače v primeru višje sile in čakanja na delo uporabljajo določbe 70. člena ZIUZEOP** in ne določbe, ki določajo višino nadomestila plače v podpoglavju 1.1. ZIUZEOP z naslovom Povračilo nadomestila plače delavcem na začasnem čakanju na delo in zaradi odsotnosti iz razloga višje sile ter oprostitev plačila prispevkov. Navedeno pomeni, da določba 26. člena ZIUZEOP, ki določa, da nadomestilo plače ne sme biti nižje od minimalne plače, **za javni sektor** **ne velja**. Je pa pri obračunu nadomestila plače pri prejemnikih minimalne plače treba upoštevati določbo četrtega odstavka 19. a člena Uredbe, ki določa, da se za mesec izračuna plače, za katerega velja, da je osnovna plača javnega uslužbenca nižja od zneska minimalne plače, za izračun nadomestila plače upošteva znesek minimalne plače, dodatkov in delovne uspešnosti.

1. **Povračilo nadomestila plače v javnem sektorju - NOVO**

ZIUZEOP v 22. členu določa upravičene delodajalce, ki lahko uveljavljajo povračilo nadomestila plače in pri tem že v prvem odstavku določa, da lahko pravico do povračila nadomestila plače delavcem na začasnem čakanju na delo in zaradi odsotnosti iz razloga višje sile uveljavlja vsak delodajalec v Republiki Sloveniji, razen:

* neposredni ali posredni uporabnik proračuna Republike Slovenije oziroma proračuna občine, katerega delež prihodkov iz javnih virov je bil v letu 2019 višji od 70 odstotkov,
* delodajalec, ki opravlja finančno ali zavarovalniško dejavnost, ki spada v skupino K po standardni klasifikaciji dejavnosti.

Upoštevaje navedeno torej neposredni ali posredni uporabniki državnega oziroma občinskih proračunov ne morejo uveljavljati povračila sredstev za nadomestila, če je bil njihov delež sredstev iz javnih virov v letu 2019 višji od 70 odstotkov.

Delodajalec, ki je neposredni ali posredni proračunski uporabnik in katerega delež prihodkov iz javnih virov je bil v letu 2019 nižji od 70 odstotkov, je upravičen do povračila nadomestila plače v deležu, ki je enak deležu njegovih prihodkov iz nejavnih virov.

Na tem mestu želimo še opozoriti, da so že v pripravi tudi nekatere spremembe in dopolnitve ZIUZEOP. Ko bodo uveljavljene, vas bomo o tem obvestili.

Ministrstva prosimo, da z vsebino tega pojasnila seznanijo proračunske uporabnike iz svoje pristojnosti.

Hvala že vnaprej in prijazen pozdrav,

Boštjan Koritnik

minister

Poslano:

* naslovnikom po elektronski pošti